open-index/open-wikipedia-markdown huggingface dataset:
Väärät juuret

**Väärät juuret** on Saara Saarelan ohjaama draamaelokuva vuodelta 2009. Se on kuvattu Oulussa.

Elokuvassa osto- ja myyntiliikkeen pitäjä Mikko Kuura (Pertti Sveholm) sairastaa vakavaa perinnöllistä tautia ja on huolissaan liikkeensä jatkajasta. Hänen opettajana työskentelevällä vaimollaan Mirjamilla (Milka Ahlroth) puolestaan on rahahuolia veljelleen Jannelle (Jarkko Pajunen) taatun lainan vuoksi.

Perheen 16-vuotias Pihla-tytär (Emma Louhivuori) haluaa muuttaa pois kotoa. Mirjami kutsuu paikalle myös Mikon aikuisen pojan, Sakarin (Niko Saarela), joka on ollut kauan poissa. Perheeseen kuuluu myös 8-vuotias, Kiinasta adoptoitu Lumi-tytär (Silva Robbins).

## Rooleissa

## Vastaanotto
*Väärät juuret* sai melko nihkeitä arvosteluja. Monien näyttelijöiden roolisuorituksia ja ajoittaista lämmintä huumoria kehuttiin, mutta elokuvaa moitittiin arkisesta tylsyydestä, osoittelevuudesta sekä liian monien teemojen huonorytmisestä ja raskassoutuisesta kuljetuksesta.

## Lähteet
The Cove – meren salaisuus

**The Cove – meren salaisuus** on 2009 valmistunut dokumenttielokuva vuosittaisesta, noin 23 000 delfiinin surmaamisesta kansallispuistossa Taijissa (Wakayama) Japanissa.

Elokuvan ohjasi entinen National Geographicin valokuvaaja Louie Psihoyos, dokumenttia kuvattiin salaa vuoden 2007 kuluessa vedenalaisten mikrofonien ja kiviksi naamioitujen teräväpiirtokameroiden avulla.

Elokuva sai maaliskuussa 2010 parhaan dokumentin Oscar-palkinnon.

## Lähteet

## Aiheesta muualla
* 
*
Medeu

**Medeu** () on samannimisessä laaksossa Kazakstanissa sijaitseva pikaluistelukompleksi. Se sijaitsee 1&nbsp;691 metrin korkeudella merenpinnasta. Aikoinaan Medeu oli eräs nopeimmista pikaluisteluradoista maailmassa ja se on toiminut lukuisten arvokilpailujen isäntänä. Aikojen saatossa siellä on luisteltu kaikkiaan 170 maailmanennätystä. 

Neuvostoliiton romahdettua Medeu jäi retuperälle, eikä siellä käyty kilpailuja pitkiin aikoihin. Vuonna 2003 se kunnostettiin täydellisesti. Vuonna 2011 siellä järjestettiin Aasian talvikisojen jääpallokilpailut ja vuonna 2012 se toimi jääpallon MM-kilpailuiden pääareenana. Kazakstan haki myös vuoden 2014 talviolympialaisia.

## Rataennätykset
*500 m: 36,23 – Nick Thometz
*1 000 m: 1.12,05 – Nick Thometz
*1 500 m: 1.52,29 – Viktor Šašerin
*3 000 m: 3.56,65 – Sergei Martšuk
*5 000 m: 6.49,15 – Viktor Šašerin
*10 000 m: 13.54,81 – Igor Malkov

## Kansainväliset arvokilpailut
* Naisten pikaluistelun EM-kilpailut 1974 ja 1984
* Miesten yleisluistelijoiden MM-kilpailut 1988
* Jääpallon maailmanmestaruuskilpailut 2012

## Aiheesta muualla

* Virallinen sivu
Marconi Company

**Marconi** on Guglielmo Marconin vuonna 1897 alun perin nimellä **The Wireless Telegraph & Signal Company** perustama radiolaitteita valmistava yritys. Vuonna 1900 yritys muutti nimekseen *Marconi's Wireless Telegraph Company*. Yritys toimi Englannin Chelmsfordissa. Yritys päätyi English Electricin haltuun 1946 ja vuonna 1963 sen nimeksi tuli *Marconi Company Limited*. English Electric fuusioitui 1968 brittiläisen General Electric Company plc:n kanssa, ja 1987 Marconin nimeksi tuli *GEC-Marconi Limited*. Vuonna 1998 nimi vaihdettiin *Marconi Electronic Systems Limitediksi* ja vuonna 1999 General Electric Company nimettiin *Marconi plc:ksi*. Vuonna 1999 Marconi Electronic Systems sulautettiin British Aerospaceen josta muodostettiin myöhemmin BAE Systems. Ericsson osti suurimman osan Marconin jäljelle jääneistä toiminnoista vuonna 2005. Lopusta yhtiöstä muodostettiin Telent.

## Lähteet

## Aiheesta muualla
Matka kauhuun

**Matka kauhuun** (*Journey into Fear*) on yhdysvaltalainen film noir -elokuva vuodelta 1943. Sen vakoilutarina sijoittuu Istanbuliin. Elokuvan näyttelijöinä oli useita jäseniä Orson Wellesin Mercury Theatre -ryhmästä.

## Lähteet
Avebury (kylä)

**Avebury** on englantilainen kylä ja kunta Wiltshiren kreivikunnassa, Marlboroughista länteen. Kylä sijaitsee muinaisen Aveburyn kivikehän eli Avebury Circlen sisäpuolella. Tämä ympyräkaivanto ja kivikehä on peräisin neoliittiselta kivikaudelta. Se on suurempi ja vanhempi kuin läheinen Stonehenge. Aveburyn kuntaan kuuluvat myös läheiset Avebury Trusloen, Beckhamptonin ja West Kennettin kylät. 

## Kivikauden monumentit

Aveburyn kivikehästä on aikojen saatossa hävinnyt kiviä. Arkeologi Alexander Keiller pystytti kaatuneita kiviä uudestaan 1930-luvulla entistäessään kivikehää osittain alkuperäiseen muotoonsa. Vuoden 1943 jälkeen kylä ja kehä ovat olleet National Trustin valvonnassa. Vuonna 1986 Unesco lisäsi Avebury Circlen maailmanperintöluetteloon, jossa Stonehenge ja Silbury Hill jo olivat. 

Avebury Circle oli suunnilleen ympyrän muotoinen 98 pystykivestä koostunut kehä, jonka halkaisija oli 335 metriä. Kivien korkeus oli jopa 4,2 metriä ja paino 40 tonnia. Kehän sisällä oli rinnakkain kaksi pienempää kivikehää. Eteläisen pienen kivikehän keskuksessa on valtava pystykivi, ”Obeliski”.

Suurta kivikehää ympäröi noin 421 metrin läpimittainen rengasmainen kaivanto, josta otettu maa oli kasattu valliksi renkaan ulkopuolelle. Renkaan muotoisessa vallihaudassa oli neljä sisäänkäyntimäistä katkosta. Kahteen suuntaan lähtivät yli kahden kilometrin pituiset tiet. Toinen kivien reunustama tie vei puu- ja kivikehistä koostuneeseen ”pyhäkköön” eli The Sanctuaryyn, toinen ”pitkille kiville”. Sanctuaryyn vievä tie on nimeltään West Kennet Avenue.

Lähellä on myös ympyräkaivanto ja muinainen puukehä Windmill Hill. Lisäksi Avebury Circlen lähiseuduilla on kaksi suurta esihistoriallista maakumpua, joista toinen on pyöreä Silbury Hill ja toinen West Kennet Long Barrow’n pitkäkumpu. Britteinsaarten tunnetuin kivikehä Stonehenge sijaitsee vain 32 kilometrin päässä Aveburystä etelään.

Rakennelmien suuresta määrästä päätellen Avebury oli aikoinaan vilkkaan uskonnollisen toiminnan keskus. Tämä kertoo vauraasta kivikautisesta yhteisöstä, jossa pappien mahti oli luultavasti suuri. Tutkimalla löytöjä ja vertaamalla niitä muihin kulttuureihin voidaan päätellä, että paikalla järjestettiin vuodenaikakierron mukaisia rituaaleja, joihin kuului esineiden, kasvien, eläinten ja ihmisten uhraamista.

## Lähteet

## Aiheesta muualla
Risto Lignell

**Risto Lignell** (s. 20. maaliskuuta 1952) on suomalainen entinen koripalloilija. Lignell edusti uransa aikana muun muassa Panttereita, jonka paidassa hänet valittiin kaksi kertaa vuoden koripalloilijaksi. Lignell oli edustamassa Suomen koripallomaajoukkuetta vuoden 1977 EM-kisoissa. Seitsemässä ottelussa Lignell teki keskimäärin 11,2 pistettä. Maajoukkueessa hän pelasi 169 peliä, joissa hän teki 1897 pistettä.

Hän voitti yhden Suomen mestaruuden vuonna 1980 Pantterien paidassa.

## Katso myös
*Luettelo 5 000 pistettä saavuttaneista Korisliiga-pelaajista
*Luettelo 1 000 pistettä Suomen koripallomaajoukkueessa tehneistä pelaajista

## Lähteet
Arto Lilja

**Arto Lilja** (s. 16. huhtikuuta 1973) on suomalainen hiihtosuunnistaja ja moninkertainen MM-mitalisti. Navia edustavaa Liljaa valmensi Kari Melender.

Östersundin MM-kilpailuissa 2004 Lilja voitti pronssia keskimatkalta. Lisäksi hän on voittanut MM-kilpailuiden viestistä hopeaa vuonna 1996 Lillehammerissa, 2002 Borovetzissa ja 2005 Levillä sekä pronssia vuonna 2004 Östersundissa.

Hiihtosuunnistuksen maailmancupin kokonaiskilpailussa 2003 Lilja sijoittui kolmanneksi.

Nykyään hän toimii terveystiedon ja liikunnan opettajana yläkoulussa ja lukiossa.

## Lähteet
Luettelo 50 tärkeimmästä koripallovaikuttajasta Euroliigassa

Tämä on **luettelo viidestäkymmenestä tärkeimmästä koripallovaikuttajasta Euroliigassa**. Vuonna 2008 Euroliigassa juhlittiin sarjan viisikymmenvuotista historiaa, jolloin haluttiin palkita sarjan historian parhaimpia pelaajia. Madridin Palacio de Deportes de la Comunidad de Madridissa järjestetyssä tapahtumassa palkittiin 35 pelaajaa, 10 valmentajaa ja 5 tuomaria. Valinnat teki erityinen komitea, jota johti Borislav Stanković. Muita ryhmään kuuluneita olivat ULEB-liiton johtaja Eduardo Portela, pelaajia edustaneet Sergei Belov ja Dino Meneghin, sekä valmentajia edustaneet Lolo Sainz ja Dan Peterson. Lisäksi mukana olivat Maccabi Tel Avivin presidentti Shimon Mizrahi, tuomari Costas Rigas sekä Jean-Luc Thomas, joka edusti sanomalehti L'Equipeta. Paikalla olivat kaikki lukuun ottamatta Belovia, joka oli kuitenkin jo sanonut mielipiteensä valinnoista aikaisemmin. Ryhmä valitsi pelaajat listasta, johon he olivat aikaisemmin jo keränneet nimiä. Lisäksi listassa oli yleisön ehdotuksia.

## Valinnat
### Pelaajat

### Valmentajat

### Tuomarit

## Lähteet
Raivaaja

**Raivaaja** voi viitata seuraaviin:

* Raivaaja, vuosina 1905–2009 ilmestynyt amerikansuomalainen lehti
* Raivaaja, Kotkassa vuosina 1945–1959 ilmestynyt kansandemokraattinen sanomalehti
* Raivaaja, Lahdessa vuosina 1905–1914 ilmestynyt sosiaalidemokraattinen sanomalehti
* Raivaaja, Vaasassa vuosina 1920–1926 ilmestynyt sanomalehti
* Miinanraivaaja, sotilaskäyttöön tarkoitettu alus
* Raivaajapatsaat, eri tekijöiden eri nimillä tekemiä samanaiheisia veistoksia
**Raivaaja, Aarre Aaltosen tekemä raivaajapatsas Pöytyällä
All the World’s a Stage

**All the World's a Stage** on kanadalaisen progressiivisen rockyhtyeen Rushin ensimmäinen livealbumi vuodelta 1976. Se on äänitetty 2112-kiertueen aikana Massey Hall -teatterissa Torontossa.

## Kappaleet
#
#
#
#
#
#
##
##
##
##
##
#
#
#
#

## Kokoonpano
* Geddy Lee – basso, laulu
* Alex Lifeson – kitara
* Neil Peart – rummut

## Lähteet
Şükrü Saracoğlu

**Mehmet Şükrü Saracoğlu** (1887 – 27. joulukuuta 1953) oli turkkilainen tasavaltalaisen kansanpuolueen poliitikko. Hän toimi maansa talousministerinä vuosina 1927–1930, oikeusministerinä 1933–1938, ulkoministerinä 1938–1942, pääministerinä 1942–1946 ja parlamentin puhemiehenä 1948–1950. Hän oli myös Fenerbahçe SK -seuran puheenjohtajana vuosina 1934–1950. Jalkapallostadion Fenerbahçe Şükrü Saracoğlu on nimetty Saracoğlun mukaan.

## Aiheesta muualla
* Encyclopædia Britannica: Sukru Saracoglu (prime minister of Turkey)
Monsteritalo

**Monsteritalo** () on vuonna 2006 ensi-iltansa saanut tietokoneanimaatioelokuva, jonka ohjasi Gil Kenan. Elokuvan käsikirjoituksesta vastasivat Dan Harmon, Rob Schrab ja Pamela Pettler. Pääosassa ääninäyttelivät muun muassa Mitchel Musso, Sam Lerner ja Spencer Locke.

## Äänirooleissa

## Ehdokkuudet
Elokuva sai vuonna 2007 Oscar-ehdokkuuden parhaan animaatioelokuvan kategoriassa. Myös elokuvan näyttelijät saivat ehdokkuuksia äänirooleistaan. Päärooleissa esiintyneistä Mitchel Musso huomioitiin Saturn-ehdokkuudella parhaana nuorena näyttelijänä. Lisäksi Sam Lerner ja Spencer Locke olivat ehdolla Annie-gaalassa parhaan elokuvassa ääninäyttelemisestä.

## Lähteet
Dick Forsman

**Dick Forsman** (s. 1953 Helsinki) on suomalainen lintukirjailija ja valokuvaaja.

Forsman on Euroopan tunnetuimpia petolintujen tuntijoita ja tutkijoita, ja on kirjoittanut ja kuvittanut useita määritysoppaita, tietokirjoja ja valokuvateoksia, sekä kymmeniä lintutieteellisiä artikkeleita alan julkaisuihin. Forsman toimi Birdlife Suomen rariteettikomitean puheenjohtajana vuosina 1992–1993 ja jäsenenä 1984–1991.

Forsman opiskeli Helsingin yliopistossa eläin- ja perinnöllisyystiedettä ja toimi freelance-luontotoimittajana Yleisradiossa. Hän on toiminut lintu- ja luontomatkojen oppaana sekä Suomessa että ulkomailla.

## Teokset
* *Muuttolinnut: Ilmojen valtiaat*, yhdessä Matti Torkkolan kanssa. WSOY. 
* *Suomen haukat ja kotkat*. Kirjayhtymä. 
* *Suomen päiväpetolinnut: haukkojen ja kotkien määritysopas*. Lintutieto Oy. 
* *Lintupäiväkirjat. Merkintöjä, luonnoksia, maalauksia 1984–2005*. Tammi, Helsinki. 2006. 
* *The Raptors Of Europe And The Middle East*. A & C Black Publishers Ltd. 2007. 
* *[[Petolinnut (kirja)|Petolinnut]]*. Otava. 2007. 
* *Päiväperhoset Suomen luonnossa*, yhdessä Olli Vesikon kanssa. Otava. 2007. 
* *[[Petolinnut Suomen luonnossa]]*. Otava. 2018. 
* *[[Saariston linnut|Saariston linnut Suomen luonnossa]]*. Otava. 2019. 

## Lähteet
*Kotisivu
*Tammi

### Viitteet
Marita Cauthen

**Marita Cauthen** (s. 1948 Tampere) on Yhdysvalloissa asuva suomalaissyntyinen toimittaja.

Cauthen kirjoitti ylioppilaaksi Porin suomalaisesta yhteislyseosta vuonna 1968. Saman vuoden syksyllä hän otti vuoden mittaisen au pair -pestin Connecticutin New Haveniin. Vuonna 1971 Cauthen muutti Massachusettsiin, lähelle Fitchburgia, jossa julkaistiin amerikansuomalaista *[[Raivaaja (amerikansuomalainen lehti)|Raivaaja]]*-sanomalehteä. Hän tuli *Raivaajan* toimittajaksi vuonna 1981 ja toimi lehden viimeisenä päätoimittajana vuodesta 1984 sen lakkauttamiseen 2009 saakka.

Cauthen opettaa suomen kieltä ja osallistuu aktiivisesti suomalaistoimintaan. Hän on myös Ulkosuomalaisparlamentin puhemiehistön jäsen. Presidentti Tarja Halonen myönsi vuonna 2004 Cauthenille Suomen Leijonan ritarikunnan 1. luokan ritarimerkin.

## Lähteet
* 
*Demarin artikkeli
Kingdom Hearts: 358/2 Days

**Kingdom Hearts: 358/2 Days** (lisänimi luetaan muodossa ”Three-Five-Eight Days over Two”) on Square Enixin kehittämä ''Kingdom Hearts -pelisarjaan kuuluva toimintaroolipeli. Peli julkaistiin vuonna 2009 Nintendo DS:lle.

Tapahtumat sijoittuvat kertomattomiin aikoihin *[[Kingdom Hearts: Chain of Memories]]in* ja ''Kingdom Hearts II'':n välillä. Pelissä seurataan päähahmo Roxasia, joka urheasti pyrkii selvittämään unohdettua menneisyyttään. Pelissä nähdään uusi tulokas Xion; Organisaatio XIII:n salaperäinen neljästoista jäsen. 

*Kingdom Hearts 358/2 Days* on ensimmäinen *Kingdom Hearts* -peli, joka sisältää moninpelitilan. Moninpelattavissa tehtävissä jopa neljä pelaajaa voi pelata yhdessä Organisation XIII -hahmoilla.

## Juoni

Tarina alkaa Twilight Townissa, josta Xemnas, Organisaatio XIII:n johtaja, löytää Roxasin ja tekee tästä Organisaation jäsenen XIII. Roxas on erilainen kuin muut, koska hänellä ei ole todellisen minänsä, Soran, muistoja. Hänet lähetetään tuhoamaan sydämettömiä, jotta Organisaatio voisi luoda niistä omat versionsa Kingdom Heartsista. Roxasin opastajana toimii jäsen VIII, Axel, josta tulee Roxasin läheinen ystävä. Kun Axel lähtee jäsenen XI, Marluxian, ja muutaman muun mukana Unohduksen linnaan (*Castle Oblivion*), Roxasin uudeksi pariksi määrätään Xion, Organisaation jäsen XIV. Roxas ja Xion osasivat kumpikin käyttää keybladeä. Samaan aikaan Organisaatioon kuulumaton ei-kukaan, Naminé, muuntelee Soran muistoja. Tämä vaivuttaa Roxasin koomaan. Roxas herää vasta viikkojen kuluttua, jolloin Axel oli ainut Unohduksen linnasta elossa palannut.

Xionista tulee läheinen ystävä Roxasille ja Axelille. Mutta kohdattuaan eräänä päivänä Rikun, Xion päättää ottaa selvää itsestään. Hän huomaa olevansa pelkkä Xemnasin luoma replika, joka vastoin hänen odotuksiaan kantoikin mukanaan osaa Soran muistoista. Hän päättää paeta. Axel yrittää estää Roxasia löytämästä häntä ja tämän seurauksena Roxas hylkää Organisaation.

Xemnasin manipuloima Xion hyökkää Roxasin kimppuun. Xion häviää taistelun ja yhdistyy osaksi Roxasia pyytäen tätä pysäyttämään Organisaation aikeet. Kun Roxas palaa Maailmaan jota ei koskaan ollut (*the World That Never Was*), Riku hyökkää hänen kimppuunsa. Riku on vähällä hävitä mutta vapauttaa pimeyden sisältään ja muuttuu sydäntään hallinneen ”Ansemin” näköiseksi. Riku vie Roxasin DiZille, joka pyyhkii Roxasin muistot ja lähettää tämän virtuaaliseen versioon Twilight Townista varmistaakseen että Roxas ennen pitkää palaa osaksi Soraa.

## Äänirooleissa
### Alkuperäiset

### Englanninkieliset
Dino Meneghin

**Dino Meneghin** (s. 18. tammikuuta 1950 Alano di Piave) on italialainen kilpauransa lopettanut koripalloilija.

Meneghin voitti seitsemän Euroliigan mestaruutta uransa aikana ja pelasi 13 kertaa Euroliigan finaalissa. Lisäksi hän voitti kaksi Saporta Cupia, yhden Korać Cupin, kaksitoista Italian mestaruutta sekä kuusi Italian cupia.  Atlanta Hawks varasi Meneghinin yhdennellätoista kierroksella.

Vuonna 2009 Meneghin valittiin Italian koripalloliiton presidentiksi.

## Lähteet

## Aiheesta muualla
* Lega Basket Serie A  
* FIBA Hall of Fame
John Wiley & Sons

**John Wiley & Sons, Inc**, usein lyhyesti **Wiley**, on kansainvälinen kustantamo, joka kustantaa akateemista kirjallisuutta, oppikirjoja ja julkaisusarjoja. *Wiley InterScience* on Wileyn maksullinen internet-palvelu, jossa on digitaalisessa muodossa lähes 1&nbsp;500 julkaisusarjaa, noin 7&nbsp;000 kirjaa, useita tietokantoja ja laboratoriomanuaaleja.

Kustantamo sai alkunsa New Yorkissa vuonna 1807, kun Charles Wiley aloitti 25-vuotiaana lakikirjoja painavan pienen kustantamon. Charles Wileyn kuoltua 1826 hänen poikansa John otti perheyrityksen haltuunsa vain 18-vuotiaana. Kustantamon nimeksi tuli John Wiley & Son, kun Johnin vanhin poika Charles liittyi yhtiön toimintaan vuonna 1850. Vasta Johnin toiseksi vahimman pojan William Halsted Wileyn tultua mukaan kustantamon toimintaan, sai kustantamo nykyisen nimensä. Kustantamo saavutti hiljalleen johtavan aseman tekniikan ja tieteen julkaisijana Yhdysvalloissa, ja tammikuussa 1904 perheyritys yhtiöitettiin. Samoihin aikoihin alkoi yhtiön kansainvälinen toiminta alkoi.

Wiley laajeni huomattavaksi kansainväliseksi julkaisijaksi 1960-luvulla, kun se perusti toimipisteitä eri mantereille. Vuonna 1961 Wiley otti haltuunsa *Interscience Publishers* -yhtiön ja vuotta myöhemmin yhtiön osakkeita tarjottiin ensi kertaa perheen ulkopuolisille. Perheyrityksestä tuli osakeyhtiö. Vuonna 1989 kustantamon julkaiseminen laajeni huomattavaksi, kun se osti biotieteiden alan kustantamon *Alan R. Liss, Inc*. Sitä seurasi monia muita yritysostoja, joista osa oli huomattavia. Vuonna 2007 Wiley muun muassa osti Blackwell Publishing -kustantamon osakkeita 527 miljoonalla punnalla. Blackwell julkaisi tuolloin noin 800 tieteellistä julkaisusarjaa, joten yhdistetyn Wileyn ja Blackwellin tieteellisten julkaisusarjojen määrän arvioitiin kohoavan noin 1&nbsp;250:een.

Toukokuussa 2024 Wiley lopetti 19 tieteellistä julkaisua, joista vastasi tytäryhtiö Hindawi. Joulukuussa 2023 Wiley ilmoitti lopettavansa Hindawi-brändin käytön. Wiley hankki Hindawin vuonna 2021 ja myöhemmin havaitsi ongelmia sen julkaisuissa johtaen  vetämiseen.

## Lähteet
Barbie-animaatioelokuvat

**Barbie-animaatioelokuvat** ovat elokuvia, joiden päähenkilönä on *[[Barbie]]*. Elokuvia julkaistaan pääsääntöisesti kaksi kertaa vuodessa, keväällä ja syksyllä. Ne ovat lapsille suunnattuja tietokoneanimaatioita. Elokuvien suomenkielisissä versioissa Barbien ääninäyttelijänä on muutamia poikkeuksia lukuun ottamatta vuosina 2002-2015 toiminut Sanna Majuri. Vuodesta 2016 lähtien Barbie-ääninäyttelijänä on toiminut Alina Tomnikov.

## Elokuvat
* Osa elokuvista on julkaistu myös sarjassa *"Barbie klassikko"*

### Muita elokuvia

### Tulevia elokuvia

## Aiheesta muualla
* Kotisivu 
* Barbie Movies Wiki (englanniksi)
* IMDb – ALL Barbie Movies made in Order
Wiley

**Wiley** voi tarkoittaa ainakin seuraavia:

;henkilöitä:
* Wiley (oik. Richard Kylea Cowie, s. 1979), brittiläinen rap-artisti ja musiikkituottaja
* Kehinde Wiley (s. 1977), yhdysvaltalainen taidemaalari
* Mildred Wiley (1901–2000), yhdysvaltalainen korkeushyppääjä

;muita merkityksiä:
* Wiley, John Wiley & Sons, kansainvälinen, alun perin yhdysvaltalainen kustantamo.
Shimon Mizrahi

**Shimon Mizrahi** (s. 1939) on israelilainen koripallovaikuttaja ja Maccabi Tel Avivin presidentti. Vuonna 2007 yhdysvaltalainen Time-lehti valitsi hänet maailman kuudenneksitoista parhaaksi seuramanageriksi. Mizrahi on toiminut seuran presidenttinä vuodesta 1969 lähtien ja tuonut sille useita Euroopan mestaruuksia.

## Lähteet
Benn Pitman

**Benn Pitman** (1822–1910) oli englantilais-yhdysvaltalainen pikakirjoittaja. Hän opetti pikakirjoitusta, julkaisi pikakirjoituskirjoja ja -lehtiä, ja toimi myös eri taideaineiden opettajana.

Pitman kouluttautui arkkitehdiksi, mutta omistautui pian pikakirjoitukselle. Kymmenen vuoden ajan 1843–1852 hän kiersi ympäri Britanniaa opettamassa veljensä Isaac Pitmanin kehittämää pikakirjoitusjärjestelmää. Eri kaupunkeja kertyi kolmisenkymmentä, ja kussakin hän viipyi yhdestä kuuteen kuukautta.

Veljensä pyynnöstä Pitman muutti vuonna 1853 Yhdysvaltoihin levittämään pikakirjoitusjärjestelmää sinnekin. Hän asettui Cincinnatiin Ohioon, ja perusti sinne pikakirjoituskoulun nimeltään *Phonographic Institute*. Pitman julkaisi pikakirjoituslehteä ja pikakirjoitusoppaita, joita myytiin kaikkiaan satojatuhansia kappaleita. Hän toimi pikakirjoittajana useissa tunnetuissa oikeudenkäynneissä, muun muassa presidentti Lincolnin murhaoikeudenkäynnissä, ja julkaisi näistä painettuja oikeudenkäyntiraportteja.

1870-luvulta lähtien Pitman luennoi Cincinnatin yliopistossa taiteesta ja kirjankuvitusmenetelmistä. 

## Lähteet

### Viitteet
Kalsiumfosfaatti

**Kalsiumfosfaatti** eli **kalsiumortofosfaatti** (Ca3(PO4)2) on kalsium- ja fosfaatti-ionien muodostama ioniyhdiste. Luonnossa sitä esiintyy muun muassa apatiitti-, whitlockiitti- ja fosforiittimineraaleina. Ihmisten ja muiden selkärankaisten luusto koostuu muun muassa kalsiumfosfaatista.  Yhdistettä käytetään muun muassa lannoitteiden valmistuksessa.

## Käyttökohteet

Kalsiumfosfaattia käytetään lannoitteissa sekä elintarvikkeiden säilöntäaineena, jauhonparanteena ja sulatesuolana. Kalsiumfosfaatin E-koodi on yhdessä kalsiumvetyfosfaatin ja kalsiumdivetyfosfaatin kanssa E 341.

Kalsiumfosfaattia käytetään myös keramiikan valmistuksessa, karjanrehun lisäaineena, sokerisiirapin selkeyttämiseen, muovien stabilisoijana ja puskuriliuoksissa.

## Valmistus

Lannoitekäyttöön tarvittava kalsiumfosfaatti saadaan luonnossa esiintyvistä mineraaleissa. Pienempiä määriä kalsiumfosfaattia voidaan valmistaa natriumfosfaatin ja kalsiumkloridin välisellä reaktiolla ammoniakin läsnä ollessa. Ainetta voidaan valmistaa myös neutraloimalla fosforihappoa kalsiumhydroksidilla.
:2 H3PO4 + 3 Ca(OH)2 →  Ca3(PO4)2 + 6 H2O

Kalsiumfofaatista valmistetaan lannoitteissa käytettävää kalsiumdivetyfosfaattia käsittelemällä sitä rikkihapolla. Prosessin sivutuotteena syntyy lisäksi kalsiumsulfaattia.
::Ca3(PO4)2 + 2 H2SO4 → Ca(H2PO4)2 + 2 CaSO4

## Lähteet

## Aiheesta muualla
*Kyoto Encyclopedia of Genes and Genomes (KEGG): Tricalcium phosphate 
*ChemBlink: Calcium phosphate
Minä taistelen

**Minä taistelen** on Arja Korisevan 15. studioalbumi, joka julkaistiin 18. marraskuuta 2009. Ensimmäisenä singlenä julkaistiin ”Yövieras” 25. kesäkuuta 2009. Kappale edusti poptyylissään uudenlaista Arjaa. Kappaleen ovat tehneet Ile Vainio sekä Nylon Beat ja Gimmel-yhtyeiden säveltäjänä ja tuottajana tunnettu Risto Asikainen. ”Yövieras” otettiin radioaalloilla vastaan hyvin, ja se sai runsaasti radiosoittoa nousten muun muassa Radio Suomen TOP10:n useaksi viikoksi.

Toisena singlejulkaisuna levyltä irrotettiin nimikappale ”Minä taistelen”, jonka on säveltänyt Kikka Laitinen ja sanoittanut Jukka Saarinen; sovituksista vastaavat Janne Halmela ja Pertti Jalonen, joka myös vastaa kyseisen kappaleen tuotannosta. ”Minä taistelen” oli helmikuussa 2010 viihtynyt Radio Suomen soitetuimpien listalla kahdeksan viikkoa nousten parhaimmillaan sijalle 3 (sijoitukset 4-3-8-30-10-11-30-24). Tosiasiassa viikko määrä on suurempi, sillä jouluviikkoina Radio Suomi ei listaa julkaissut.

Virallisten singlejen ohella levyn kappaleista runsaasti radiosoittoa ovat saaneet ”Elämä tekee tän”, joka viikolla 50 nousi paikallisradioiden yhteisen TOP20-listan sijalle 4, ja ”Elämän askeleet”, joka loppuvuodesta 2009 viihtyi useamn viikon ajan esimerkiksi Radio Kajauksen nettihittiäänestyksen kärkikymmenikössä.     

*Minä taistelen* on Korisevan ensimmäinen levy Edel Records Finlandilta ja albumi juhlisti myös hänen 20-vuotista uraansa Tangomarkkinoiden Tangokuningatar-tittelin voittamisesta 1989 lähtien.

## Kappaleet
# 
# 
# 
# 
# 
# 
# 
# 
# 
# 
# 
#
Ramat Ganin stadion

**Ramat Ganin stadion** () on jalkapallostadion, joka sijaitsee Ramat Ganissa Israelissa. Israelin jalkapallomaajoukkue pelaa muun muassa stadionilla kotiottelunsa.

Stadion valmistui vuonna 1951 ja se on maan suurin jalkapallonäyttämö. Sen kapasiteetti on 41&nbsp;583 ja uusin stadionin  13&nbsp;370-paikkainen katsomo valmistui vuonna 1982, jolloin sitä muutenkin kunnostettiin.

Israelin jalkapallomaajoukkueen lisäksi stadionilla ovat pelanneet Maccabi Tel Aviv ja Maccabi Haifa, kun ne ovat selvinneet Mestarien liigan lohkovaiheeseen kausilla 2004–2005 ja 2009–2010.

Stadionille on kaavailtu tehtävän kunnostamista, joka on määrä aloittaa vuonna 2011. Kapasiteetin olisi tarkoitus nousta 70&nbsp;000 ja sen rakennuskustannukset on arvioitu olevan yli 100 milj. dollaria.

## Lähteet

## Aiheesta muualla

* Israelin jalkapalloliiton virallinen kotisivu
Yhdentoista virran maa – Siirtomaa-Suomen laulut

**Yhdentoista virran maa – Siirtomaa-Suomen laulut** on Mikko Alatalon kokoelma-albumi, joka julkaistiin 21. lokakuuta 2009. Kokoelma sisältää Alatalon *Siirtomaa-Suomen laulut* -trilogian albumit: *[[Yhdentoista virran maa]]* (1978), *[[Iso joki tulvii]]* (1981) sekä *[[III tasavallan vieraana]]* (1982).

## Kappaleet

### CD 1
# Kymmenen virran maa
# Nuoruuden kultasiivet
# Leuhkat eväät
# Katso mua Sirkka
# Anna-Liisa
# Teuvo
# Elämisen tahti
# Isänmaa
# Pohjanmaan junassa
# Mädäntynyt sydän
# Suomalainen Odysseia
# Tunnetko rakkauden?
# Kirkonkylän rabbi
# Takaisin keskiluokkaan
# Yhdentoista virran maa
# Saarna
# Ihmisen ikävä toisen luo

### CD 2
# Suomenmaa
# Ajolähtö
# Pohjoisen laulu
# Isänmaan toivot
# Jolsa jätkä
# Kulta etkö tulis hakemaan mua kotiin
# Suomalainen reissupoika
# Kun iso joki tulvii
# Kiitos kunnon ihmiset
# Sata kertaa
# Virkasheikki
# Kolmannen tasavallan vieraana
# Menovesi
# Jepari vain
# Taistelija
# Kireässä piirissä
# Kiiminkijoki
Mário de Andrade

**Mário Raul de Morais Andrade** (1893–1945) oli brasilialainen runoilija, valokuvaaja ja taidekriitikko. Hän vaikutti suuresti maansa modernin kirjallisuuden kehitykseen. Hän syntyi ja varttui São Paulossa, ja ennen kirjailijan uraansa hän opiskeli ja opetti musiikkia.

Andrade oli modernistisen 1922-liikkeen (Semana de Arte Moderna 1922) johtohahmo ja oli São Paulon kulttuurijohtaja vuodesta 1935.

## Lähteet

## Aiheesta muualla
Zombies Paradise

**Zombie's Paradise** on Leningrad Cowboysin albumi, joka julkaistiin 2. kesäkuuta 2006. Levyllä ei ole lainkaan yhtyeen omia kappaleita, vaan kaikki raidat ovat cover-versioita ulkomaalaisten artistien tunnetuista kappaleista. Kappaleeseen "You're My Heart, You're My Soul" on julkaistu musiikkivideo.

Albumi nousi Suomen virallisen listan sijalle 39.

## Kappaleet

## Arvostelut
* Imperiumi.net: 

## Lähteet

## Aiheesta muualla
* ''Zombies Paradise'' discogs.com -sivustolla
NW S

**NW S** oli itävaltaunkarilaisen Nesselsdorfer Wagenbaun (NW) vuosina 1906–1915 valmistama henkilöautomalli. Autosta oli kaksi muunnelmaa: nelisylinterinen S4 ja kuusisylinterinen S6. Edistyksellisen mallin suunnitteli Hans Ledwinka salassa yrityksen pääjohtajalta. Seuraajamallit olivat NW T ja NW U.

## Suunnittelu

NW:n autojen suunnittelusta vastanneen Hans Ledwinkan jätettyä yrityksen vuonna 1902 uudet mallit eivät pärjänneet markkinoilla. Autoissa esiintyi runsaasti vikoja ja huoltotoimenpiteet olivat vaikeita, sillä autojen moottorit oli sijoitettu keskelle. Tilannetta korjaamaan palkattiin kaksi insinööriä, Kronfeld ja Lang, jotka suunnittelivat mallit J ja L. Autot olivat sikäli edistyksellisiä että niissä oli käytössä kardaaniveto ketjun sijaan. Moottorit olivat sivuventtiilisiä rivimoottoreita. Autot olivat kuitenkin tehottomia ja painavia, ja niinpä Kronfeld ja Lang saivat lähteä.

NW:n pääjohtaja, Hugo Fischer von Röslerstamm, onnistui houkuttelemaan Ledwinkan takaisin vuonna 1905. Palattuaan Ledwinka totesi sekä J- että L-mallin kehityskelvottomiksi, ja päätti aloittaa kokonaan uuden mallin, tyyppi S:n, suunnittelun puhtaalta pöydältä. Suunnittelu tapahtui salassa Fischeriltä. Projekti paljastettiin hänelle vasta 1906 kun ensimmäinen prototyyppi oli rakennettu valmiiksi. Aikansa harkittuaan Fischer hyväksyi auton tuotantoon. Valmistus alkoi 1909, jolloin autoja valmistettiin 37 kappaletta eri korimalleilla. Ensimmäiset kymmenen myytyä yksilöä eivät tallentuneet tehtaan kirjanpitoon.

S-mallin ansiosta luottamus NW:n autoihin palasi ja myyntiluvut lähtivät nousuun.

## Teknisiä tietoja

### Moottori

Ledwinka suunnitteli uuteen automalliin erittäin edistyksellisen moottorin, jossa oli puolipallon muotoiset palotilat ja kannen yläpuolinen nokka-akseli. Sylinteriryhmä oli valettu kahden sylinterin osissa. Kampiakseli oli vierintälaakeroitu.

### Voimansiirto ja alusta

Voima siirtyi moottorilta kartiokytkimen kautta nelivaihteiseen vaihteistoon, jossa oli erikoisen rakenteen ansiosta vain viisi hammaspyörää. Sekä etu- että taka-akseli olivat jäykkiä. Autossa oli kaksi jarrujärjestelmää; yksi vaikutti voimansiirtoon ja toinen suoraan takarenkaisiin. Jälkimmäistä järjestelmää käytettiin myös seisontajarruna.

### Suorituskyky

Maavara oli 230 mm. Kuuden hengen kuormalla auton huippunopeus oli 90 km/h.

## Muunnelmat

Vuonna 1911 esiteltiin tehokkaampi malli jossa sylinterien määrä oli kasvatettu kuuteen. Tämän ansiosta autolla saavutettiin nyt 110&nbsp;km/h huippunopeus.

S4-mallin seuraaja oli edeltäjäänsä pohjautunut, vuonna 1914 esitelty NW T, jonka nimeksi tuli myöhemmin Tatra T20 yrityksen vaihdettua nimeään Tšekkoslovakian itsenäistyttyä. S6-mallin seuraaja oli NW U, josta taas tuli Tatra T10.

## Lähteet
The in Crowd

**The In Crowd** on Mitchel Musson ensimmäinen single nimikkoalbumilta. Se julkaistiin 13. tammikuuta 2009 ja musiikkivideona 23. tammikuuta. Single esiintyi myös 27. tammikuuta 2009 julkaistulla Radio Disney Jams 11 levyllä.

The In Crowd on cover alkuperäisestä John Hampsonin esittämästä kappaleesta.

## Lista sijoitukset

## Lähteet
Aurèsvuoret

**Aurèsvuoret** (arab. جبال الأوراس) on vuoristo, joka sijaitsee Pohjois-Afrikassa, Algerian ja Tunisian alueella. Vuoristo on Atlasvuorien itäisin osa. Vuoriston korkein huippu on Algerian puolella sijaitseva Djebel Chélia, joka nousee 2328 metriä merenpinnan yläpuolelle.

Berberiheimot ovat useasti historian aikana paenneet valloittajia Aurèsvuorille.
Hans Leberecht

**Hans Leberecht** (1. joulukuuta 1910 Pietari – 10. marraskuuta 1960 Tallinna) oli virolainen neuvostokirjailija. Hän kirjoitti viron lisäksi myös venäjäksi.

Hans Leberecht syntyi työläisperheeseen. Vuosina 1935–1937 hän opiskeli Leningradin Gorkille nimetyssä kirjallisuusopistossa. Toiseen maailmansotaan hän osallistui puna-armeijan virolaisjoukoissa. Vuonna 1945 hänet hyväksyttiin NKP:n jäseneksi. Leberecht oli 1945–1951 *Sovjetskaja Estonija* -lehden Tallinnan-kirjeenvaihtaja. 

Leberechtin tunnetuin teos on Viron maatalouden kollektivisointia kuvaava pienoisromaani *Valo Koordissa* (*Valgus Koordis*, 1948), jota aikoinaan pidettiin yhtenä ”sosialistisen realismin maineikkaimmista teoksista”. Vuonna 1949 Leberecht sai siitä Stalin-palkinnon. *Valo Koordissa* ilmestyi alkujaan 1948 *[[Zvezda (kirjallisuuslehti)|Zvezda]]*-lehdessä ja kirjana viroksi 1949.. Leberechtin myöhempiä teoksia ovat romaanit *Kaptenid* (”Kapteenit”, 1954), *Sõdurid lähevad koju* (”Sotilaat tulevat kotiin”, 1956), *Vassarite paleed* (”Vassarien linnat”, 1960) sekä pienoisromaani *Ühes majas* (”Eräässä talossa”, 1957).

Herbert Rappaport ohjasi vuonna 1951 *Valo Koordissa* -teoksen pohjalta samannimisen elokuvan, joka myös sai Stalin-palkinnon.

## Suomennettuja teoksia
* *Valo Koordissa*. Suom. Irma Kapanen. Petroskoi: Karjalais-suomalaisen SNT:n valtion kustannusliike, 1951.

## Lähteet

## Aiheesta muualla
* Kratkaja literaturnaja entsiklopedija: Hans Leberecht
Pak Ui-chun

**Pak Ui-chun** () on pohjoiskorealainen poliitikko. Hänet nimitettiin maan ulkoministeriksi Paek Nam-sunin kuoltua vuonna 2007, ja hän toimi tehtävässä kevääseen 2014 saakka. Aiemmin Pak on luonut pitkän uran diplomaattina ja toiminut muun muassa suurlähettiläänä Venäjällä.

## Lähteet
Aalto-yliopiston lääketieteellisen tekniikan ja laskennallisen tieteen laitos

**Lääketieteellisen tekniikan ja laskennallisen tieteen laitos**, (, BECS) oli monialainen ja monitieteinen Aalto-yliopiston laitos, jonka painopistealueita olivat lääketieteellinen tekniikka, laskennallinen tiede, aivotutkimus ja aivokuvantamisteknologia, kognitiivinen neurotiede, lääketieteellinen kuvantaminen, biofysiikka sekä kompleksiset systeemit.

BECS:n toiminta alkoi TKK:n lääketieteellisen tekniikan ja laskennallisen tekniikan laboratorioiden yhdistyessä 1.1.2008. Se kuului Informaatio- ja luonnontieteiden tiedekuntaan. Laitoksen toiminta on sittemmin jatkunut Aalto-yliopiston perustieteiden korkeakoulun Neurotieteen ja lääketieteellisen tekniikan laitoksena. 

BECSin johtajana toimi 1.1.2008-31.7.2011 professori Risto Ilmoniemi ja varajohtajana professori Jouko Lampinen. Elokuusta 2011 alkaen laitoksen johtajana toimi Jouko Lampinen ja varajohtajana professori Ari Koskelainen.

Laitoksella toimi vuosina 2006-2011 professori Kimmo Kasken johtama Suomen Akatemian huippuyksikkö.

Laitos sai vuonna 2009 suoritetussa Aalto-yliopiston yksiköiden tutkimuksen arvioinnissa erittäin hyvät arviot.

## Lähteet

## Aiheesta muualla
* BECSin kotisivut
Wienin taidehistoriallinen museo

**Wienin taidehistoriallinen museo** () on taidehistoriallinen museo Ringstraßen varrella Wienissä Itävallassa. Sen avasi Itävallan keisari Frans Joosef I vuonna 1891. Museon suunnittelivat arkkitehdit Gottfried Semper ja Karl von Hasenauer Italian renessanssin tyyliin, ja se rakennettiin vuosina 1872–1891. Museon kokoelmiin kuuluu muun muassa muinaisen Egyptin, antiikin Kreikan, antiikin Rooman sekä keskiajan, renessanssin ja barokin ajan taideteoksia. Museon kokoelmat ovat maailman laajimpia ja tärkeimpiä.

## Lähteet
*

## Aiheesta muualla

*Museon kotisivut
Francisco Frutos

**Francisco Frutos Gras** (6. syyskuuta 1939 Calella – 26. heinäkuuta 2020 Madrid) oli espanjalainen poliitikko. Hän toimi vuosina 1998–2009 Espanjan kommunistisen puolueen (PCE) pääsihteerinä. Hän oli edustajainhuoneen jäsen vuosina 1993–2004. Hän tapasi kesäkuussa 2009 silloisen Kiinan kommunistisen puolueen johtajan He Guoqiangin.

Frutos oli kotoisin Kataloniasta.

## Lähteet
Lambaesis

**Lambaesis** oli antiikin roomalainen kaupunki Numidiassa, Pohjois-Afrikassa, nykyisen Algerian alueella. Sen hyvin säilyneet rauniot sijaitsevat 11 kilometriä Batnasta kaakkoon ja 27 kilometriä Timgadista länteen lähellä nykyistä Tazoultin kylää.

Lambaesis rakennettiin luultavasti keisari Hadrianuksen aikana vuosina 123–129 jaa. ja sinne sijoitettiin roomalainen legioona, Legio III Augusta. On tosin mahdollista, että paikalla oli jo noin vuodesta 81 lähtien ollut auxilia-yksikön leiri. Marcus Aureliuksen kaudella Lambaesista laajennettiin ja siitä tuli suuri sotilastukikohta. Legio III Augusta pysyi Lambaesiksessä melkein kaksi vuosisataa ja se vartioi provinssia berberikansojen hyökkäyksiltä. Kaupunkiin rakennettiin amfiteatteri, riemukaaria, temppeleitä ja akvedukti.

Vuonna 260 Legio III Augustan komentaja Gaius Macrinus Decianus pystytti berbereistä saadun voiton kunniaksi muistomerkin Lambaesikseen. Keisari Diocletianuksen aikana legioona lähti kaupungista ja vuoden 389 jälkeen se hylättiin melkein kokonaan.

## Lähteet
*
*
Julio Anguita

**Julio Anguita González** (21. marraskuuta 1941 Fuengirola – 16. toukokuuta 2020 Córdoba) oli espanjalainen kommunistipoliitikko, joka toimi kommunistipuolueen (PCE) pääsihteerinä vuosina 1988–1998. Vuosina 1979–1986 hän oli Córdoban pormestari. Hän johti urallaan myös Yhdistynyttä vasemmistoa (IU) ja istui Espanjan parlamentissa. 

Anguitaa seurasi puolueen pääsihteerinä Francisco Frutos.

## Lähteet

## Aiheesta muualla
Nerva–Antoninusten hallitsijasuku

**Nerva–Antoninusten hallitsijasuku** hallitsi Rooman valtakuntaa vuosina 96–192. Siihen kuului seitsemän keisaria: Nerva, Trajanus, Hadrianus, Antoninus Pius, Marcus Aurelius (yhdessä Lucius Veruksen kanssa) ja Commodus.

Näitä keisareita on myös kutsuttu **Adoptiokeisareiksi**, koska neljä ensimmäistä adoptoivat itselleen seuraajansa. Ainoastaan Commodus, joka oli Marcus Aureliuksen poika, ei adoptoinut seuraajaa eikä häntä itseään ollut adoptoitu.

Edward Gibbonin mukaan viiden ensimmäisen keisarin aika oli onnellisinta aikaa mitä ihmiskunta on kokenut, joten hän kutsui näitä ”viideksi hyväksi keisariksi”. Nämä keisarit olivat luonteiltaan hyvin erilaisia, mutta heitä yhdisti se että yksikään ei ollut edeltäjänsä poika. Jo antiikissa ja myöhemmin pidettiin hyvänä tätä tapaa jossa keisari valitsi seuraajakseen "parhaan miehen". Toisaalta muilla kuin Marcus Aureliuksella ei ollut omaa poikaa ja osa viidestä keisarista olivat sukua muulla tavalla. 

Myös Niccolò Machiavelli nosti nämä keisarit esimerkiksi. 

Hallitsijasuku voidaan jakaa Nerva–Trajanuksen ja Antoninusten hallitsijasukuun.

## Kuvia


Tiedosto:Nerva Tivoli Massimo.jpg|Nerva
Tiedosto:Traianus Glyptothek Munich 336.jpg|Trajanus
Tiedosto:Bust Hadrian Musei Capitolini MC817.jpg|Hadrianus
Tiedosto:Antoninus Pius (Museo del Prado) 01.jpg|Antoninus Pius
Tiedosto:Marcus Aurelius Glyptothek Munich.jpg|Marcus Aurelius
Tiedosto:Lucius Verus (bust).jpg|Lucius Verus
Tiedosto:Bust Commodus Glyptothek Munich.jpg|Commodus


## Aikajana

ImageSize  = width:700 height:120
PlotArea   = width:680 height:60 left:10 bottom:20

Colors =
    id:yellow    value:rgb(0.7,0.7,1) # light yellow
    id:red       value:rgb(1,0.7,0.7) # light red
    id:green     value:rgb(0.7,1,0.7) # light green
    id:blue      value:rgb(1,1,0.7)   # light blue
    id:cyan      value:rgb(0.7,1,1)   # light blue
    id:purple    value:rgb(1,0.7,1)   # light purple
    id:grey      value:gray(0.8)      # grey

Period      = from:90 till:192
TimeAxis    = orientation:horizontal
ScaleMajor  = unit:year increment:10 start:90
ScaleMinor = unit:year increment:5 start:95

BarData=
  bar:barre1

PlotData=

  align:center textcolor:black fontsize:8 mark:(line,black) shift:(0,-5)

  bar:barre1
  from:    96   till:  98   color:purple   text:Nerva                         
  from:    98   till:  117  color:yellow   text:Trajanus
  from:    117  till:  138  color:blue     text:Hadrianus
  from:    138  till:  161  color:red      text:Antoninus Pius
  from:    161  till:  180  color:green    text:Marcus Aurelius
  from:    180  till:  192  color:grey     text:Commodus



## Lähteet
* 

### Viitteet
Rumjana Želeva

**Rumjana Ruseva Želeva** (, nimi translitteroidaan usein myös ranskalaisittain *Rumiana Jeleva*; s. 18. huhtikuuta 1969 Nova Zagora) on bulgarialainen poliitikko. Hän oli Euroopan parlamentin jäsen vuosina 2007–2009 ja toimi heinäkuusta 2009 tammikuuhun 2010 maansa ulkoministerinä. Želeva vaikuttaa keskustaoikeistolaisessa GERB-puolueessa (Kansalaiset Bulgarian eurooppalaisen kehityksen puolesta).

Želeva oli Bulgarian ehdokas Euroopan komission jäseneksi vuosiksi 2010–2014, vastuualueinaan kansainvälinen yhteistyö, humanitaarinen apu ja kriisinhallintatoimet. Hän kuitenkin luopui ehdokkuudesta 19. tammikuuta 2010 ja ilmoitti samalla luopuvansa ulkoministerin tehtävästä. Euroopan parlamentti oli tätä ennen kyseenalaistanut hänen pätevyytensä ja liiketoimensa. EU:n lakimiehet eivät kuitenkaan löytäneet  hänen toimistaan puutteita.

Želeva valmistui filosofian tohtoriksi saksalaisesta Magdeburgin Otto von Guericke -yliopistosta vuonna 2003 alanaan sosiologia. Hän on avioliitossa.

## Lähteet

## Aiheesta muualla

*
Eläintohtori 2

**Eläintohtori 2** () on Steve Carrin ohjaama komediaelokuva vuodelta 2001. Se on jatkoa *[[Eläintohtori]]*-elokuvalle. Elokuvassa esiintyy cameoroolissa eläintieteilijä Steve Irwin sekä ääniroolissa Arnold Schwarzenegger.

## Juoni

John joutuu tällä kertaa käyttämään kykyään sirkuskarhun sopeuttamisessa luontoon ja rakastamaan uhanalaista villikarhua, jotta luonnon ekosysteemi säilyisi ja näin ollen metsää ei hakattaisi paljaaksi.
Singulariteetti (matematiikka)

**Singulariteetti** on matematiikassa, erityisesti reaali- ja kompleksianalyysissä, piste, jossa matemaattinen objekti ei ole määritelty.
`f(x) = 1/x` ei ole esimerkiksi hyvin-määritelty, kun `x = 0`. Kyseisessä pisteessä funktion arvoa ei ole määritelty.
Toisin sanottuna nollan käänteisalkiota ei ole määritelty.

## Singulariteetti kompleksianalyysissä

Kompleksianalyysissä singulariteetti esiintyy neljässä eri tilanteessa. Olkoon U kompleksilukujen avoin osajoukko ja piste `a` kuuluu joukkoon U siten, että funktio f on jatkuva ja differentioituva jossakin `a`:n ympäristössä pois sulkien itse a eli joukossa  U \ {a}.

## Eristetyt singulariteetit
Olkoon funktio f ei-jatkuva pisteessä a. Piste`a` on funktion `f` poistettava singulariteetti, jos on olemassa holomorfinen funktio g, joka on määritelty joukossa U siten, että f(z) = g(z) kaikilla z joukossa U\{a}. Funktio `f` korvataan jatkuvalla funktiolla `g`.

Edellistä pistettä kutsutaan *navaksi*, jos on olemassa holomorphinen funktio `g` joukossa U ja luonnollinen luku `n` siten, että f(z) = g(z) / (z -a) kaikilla z joukossa U \ {a}.
Derivaatta ei ole mahdollisesti olemassa kyseisessä pisteessä. Jos g(a) on erisuuri kuin nolla, niin navan astetta merkitään n:llä. Aste on polkujen lukumäärä navan ympäri.
Esimerkiksi ympyränmuotoisen polun aste pisteen `a` ympäri on yksi.
Edellistä singulariteettia kutsutaan epäoleelliseksi singulariteetiksi.

Singulariteetti on oleellinen, jos ja vain jos funktion Laurentin sarjalla pisteen ympäristössä on äärettömän monta potenssia, joiden aste on negatiivinen.
Toisin sanottuna tämä funktion piste ei ole poistettava piste eikä napa.

## Sivuhaarojen pisteet
Sivuhaarojen pisteet ovat moniarvoisten funktioiden tulos, toisin kuin eristetyt singulariteetit. Esimerkiksi log(z) on määritelty joillakin rajoilla siten, että funktio voidaan tehdä vakiofunktioksi lähtöjoukossa. Kompleksianalyysissä asetetaan usein analyyttisyysraja, jotta voidaan erottaa funktion ei-jatkuvat pisteet. Funktio saa tämän rajan ympärillä eri arvoja. Analyyttisyysrajan sijainnilla ja muodolla yksikkökiekossa ei ole yleensä merkitystä.

## Lähteet
* TKK: L3 Matematiikka
* Rudin, Walter: *Real and Complex Analysis*.
Solonen

**Solonen** (oik. **Tomi Solonen**, s. 30. tammikuuta 1984 Kokkola) on suomalainen rap-muusikko.

## Ura
Solonen julkaisi ensimmäisen sooloalbuminsa vuosituhannen vaihteessa asuessaan Pietarsaaressa. Vuonna 2002 Solonen voitti Rapin Suomenmestaruuden ja sitä seurannut toinen levy ilmestyi vuonna 2003. Solonen on ollut myös mukana yhtyeissä Avaintekijät, Konala Cartelli ja Narcotic. Solosen toinen sooloalbumi *[[Harmaanaaman kirous]]* julkaistiin heinäkuun lopussa 2009 Yellowmic Recordsin kautta.

Syksyllä 2011 Solonen ja rap-artisti Kosola julkaisivat yhteis-EP:n *[[XX EP]]*, jonka seuraajaa, *[[XX LP]]:tä* ei ole vielä julkaistu. Solosen ja Kosolan seuraava yhteislevy *[[Kolmetoista kertaa kovempi ku kukaan]]* julkaistiin Monsp Recordsin kautta 17. toukokuuta 2013. Albumi saavutti Suomen virallisen albumilistan 11. sijan, ja sen kappaleista "Räppii", "Kadut puhuu mun puolesta" ja "Kolmetoista kertaa kovempi ku kukaan" on julkaistu musiikkivideot. Solonen juontaa Kosolan ja Xmiehen kanssa YleX-radiokanavalla radio-ohjelmaa *Lyömättömät*, joka on myös kolmikon bändin nimi.

## Yksityiselämä
Syyskuussa 2008 Solonen sai kuuden kuukauden vankeusrangaistuksen kieltäytyessään varusmies- ja siviilipalveluksesta. Solonen käytti ajan hyväkseen ja otti vankilaan mukaan matkaradion, kyniä ja paperia. Puolet Solosen *[[Harmaanaaman kirous]]* -albumin lyriikoista valmistui hänen ollessaan vankilassa.

Solonen kihlautui tositv-kuuluisuus Sointu Borgin kanssa keväällä 2025 ja he asuvat Helsingissä.

## Diskografia
### Albumit
* *Askel eteenpäin EP* (2001)
* *Eilen, tänään ja huomenna* (2003)
* *Operaatio Amsterdam* (Solonen & MR P3)
* *[[Rumat vs. kauniit]]* (Narcotic) (2004)
* *[[Fiilis pohjalta]]* (Avaintekijät) (2005)
* *[[Barrikaadit & baarikaapit]]* (Mellakkaviihde) (2006)
* *[[Fätit ämceet ja vikkelät riimit]]* (Alamaa & Solonen) (2008)
* *[[Harmaanaaman kirous]]* (2009)
* *[[XX EP]]* (Solonen & Kosola) (2011)
* *[[Kolmetoista kertaa kovempi ku kukaan]]* (Solonen & Kosola) (2013)
* *[[Hän Solo]]* (2014)

### Vierailijana

## Lähteet

## Aiheesta muualla
* 
* Solonen Facebook -sivustolla
Oscar Walter Cisek

**Oscar Walter Cisek** (6. joulukuuta 1897 Bukarest – 30. toukokuuta 1966 Bukarest) oli Romanian saksalainen kirjailija ja diplomaatti. Cisek kävi evankelista saksankielistä koulua Bukarestissa ja opiskeli germanistiikkaa ja taidehistoriaa Münchenissä. 1920-luvulla hän työskenteli taidekriitikkona romanialaisille lehdille. Diplomaattisen uransa Cisek aloitti 1930-luvulla Romanian kuningaskunnan palveluksessa ja työskenteli 1940-luvulla ensin lehdistö- ja kulttuurineuvoksena Wienissä, Prahassa ja Berliinissä ja myöhemmin pääkonsulina Bernissä. Kuningaskunnan luhistuttua Cisekia kohtasi vangitseminen ja rehabilitointi ja hän elätti itsensä kirjailijana Bukarestissa.

## Teokset
* *Die Tatarin* (Hampuri 1929)
* *Die andere Stimme* (Dresden 1934)
* *Strom ohne Ende* (Berliini 1937)
* *Vor den Toren* (Frankfurt am Main 1950)
* *Das Reisigfeuer* (Bukarest 1960 ja 1963)

## Aiheesta muualla
* Lyhyt biografia
Guitar Hero: Van Halen

**Guitar Hero: Van Halen** on Activisionin julkaisema ''Guitar Hero'' -pelisarjan kymmenes osa. Peli julkaistiin Pohjois-Amerikassa vuoden 2009 lopussa ja Euroopassa vuoden 2010 alussa PlayStation 2:lle, PlayStation 3:lle, Xbox 360:lle ja Wiille. Peli on kolmas tiettyyn yhtyeeseen keskittyvä pelisarjan osa (muut ovat *[[Guitar Hero: Aerosmith]]* ja *[[Guitar Hero: Metallica]]*). Peli sisältää 25 Van Halenin kappaletta ja 19 yhtyeen valitsemaa kappaletta, jotka ovat inspiroineet heitä.

## Kappaleet
*Guitar Hero: Van Halen* sisältää 25 Van Halenin kappaletta, sisältäen 3 kitarasooloa Eddie Van Halenin esittämänä ja myös 19 muuta kappetta . Van Halenin kappaleet on otettu peliin ajalta jolloin David Lee Roth oli yhtyeessä, ja peli ei sisällä Sammy Hagarin ja Gary Cheronen aikaisia kappaleita; Suurimman osan pelin vieraskappaleista valitsi Wolfgang Van Halen. Seuraavat kappaleet ovat pelissä:

## Vastaanotto
 

Peli sai keskinkertaisia arvioita kriitikoilta. IGN:n Erik Brudvig antoi pelille pisteet 4,9/10 kritisoiden Van Halen suhdetta 2000-luvun kulttuurin ja avatarien perustuminen nykyisiin hahmoihin 1980-luvun hahmojen sijaan oli huono ratkaisu. Myös Sammy Hagarin aikaisin kappaleiden poisjättö oli Erikin mielestä virhe.  Robert Workman Game Dailysta oli vähemmän kriittinen, mutta silti huomautti että pelistä puuttui ominaisuuksia, kuten Hagarin and Gary Cheronen aikakausi Van Halenissa, ja hänestä tuntui että peli oli paljon huonompi kuin *Guitar Hero: Metallica*. Brudvig ja Workman kuitenkin tykkäsivät pelin äänimaailmasta ja Van Halenin kappaleiden soittamisesta.

*Guitar Hero: Van Halen* myi 75&nbsp;000 kappaletta Pohjois-Amerikassa joulukuun 22. ja 31. (2009) välisinä päivinä NPD Groupin mukaan. Huhtikuuhun 2010 mennessä peliä oli myyty 250&nbsp;000 kappaletta maailmanlaajuisesti, ja vain 95&nbsp;000 kappaletta Pohjois-Amerikassa. 

## Lähteet
Bruno Saltor

**Bruno Saltor Grau**, yleensä vain **Bruno** (s. 1. lokakuuta 1980 El Masnou, Espanja) on espanjalainen jalkapalloilija ja valmentaja. Hän edusti englantilaista Brighton & Hove Albionia ja oli pelipaikaltaan oikea laitapuolustaja.

## Ura
Bruno on Espanyolin junioriakatemian kasvatti. Ensimmäisen ottelunsa edustusjoukkueessa hän pelasi 29. syyskuuta 2001 Rayo Vallecanoa vastaan. Hän pelasi kuitenkin pääosin reservijoukkueen riveissä.

Pelattuaan katalonialaisseuroissa Gimnàsticissa ja Lleidassa, hän siirtyi Almeríaan vuonna 2006. Kauden 2006–2007 päätteeksi andalusialaiset nousivat ensimmäistä kertaa historiansa aikana maan pääsarjaan.

Kaudella 2007–2008 Bruno pelasi 34 ottelua, jääden pois vain neljästä. Lopulta kauden päätyttyä Almería sijoittui kahdeksanneksi. Bruno kuului myös kaudella 2008–2009 joukkueen vakiokokoonpanoon.

Kesäkuussa 2009 Bruno siirtyi Valenciaan kolmivuotisella sopimuksella, uusvanhan valmentajansa Unai Emeryn alaisuuteen.

## Lähteet

## Aiheesta muualla
* Brunon tilastot BDFutbol -sivustolla
Yehiel De-Nur

**Yehiel De-Nur** (יחיאל די-נור hepreaksi) (16. toukokuuta 1909 – 17. heinäkuuta 2001) oli holokaustista selvinnyt juutalainen. Hän tuli tunnetuksi keskitysleirejä kuvaavilla kirjoillaan, joiden joukossa on *The House of Dolls* (1955). Se kertoo keskitysleireillä pidetyistä juutalaisnaisista, joiden tehtävänä oli natsien seksuaalisten tarpeiden tyydyttäminen.

De-Nur syntyi Sosnowiecissä, vietti toisen maailmansodan aikana kaksi vuotta Auschwitzissä ja muutti vuonna 1945 Palestiinan brittiläiseen mandaattiin (myöhemmin Israel). Hän kirjoitti nimellä Ka-Tzetnik 135633, jota hänestä oltiin käytetty Auschwitzissa. Hänen henkilöllisyytensä paljastui vasta Adolf Eichmannin oikeudenkäynnissä vuonna 1961. Hänen todellinen alkuperäinen nimensä oli Yehiel Finer, jonka hän oli muuttanut De-Nuriksi Israeliin päästyään.

De-Nur meni naimisiin Nina Ashermanin kanssa. Hän kuoli Tel Avivissa 92-vuotiaana.  

## Lähteet